LINEเปิดสติกเกอร์ “Pray for Nepal”นำรายได้ช่วยเหลือผู้ประสบภัยเนปาล
LINEเปิดสติกเกอร์ “Pray for Nepal” นำรายได้ช่วยเหลือผู้ประสบภัยเนปาล สามารถบริจาคผ่านสติกเกอร์ชุด “Pray for Nepal” นี้ได้ตั้งแต่วันนี้ ถึง 31 พฤษภาคม 2558 ที่ Sticker Shop และ LINE store (https://store.line.me) ในราคา 50 เหรียญ LINE (หรือประมาณ 32 บาท)
28 เม.ย. 2558


จากเหตุการณ์แผ่นดินไหวขนาด 7.8 แมกนิจูดที่เกิดขึ้น ณ ประเทศเนปาลเมื่อวันที่ 25 เมษายนที่ผ่านมา ก่อให้เกิดความเสียหายเป็นอย่างมากตั้งแต่ใจกลางเมืองกาฐมาณฑุไปจนถึงพื้นที่ใกล้เคียง LINE ขอแสดงความเสียใจต่อผู้ประสบภัยในเหตุการณ์นี้เป็นอย่างยิ่ง
และเพื่อเป็นการช่วยเหลือผู้ประสบภัยจากแผ่นดินไหวในครั้งนี้ LINE ขอชักชวนเพื่อนๆ ช่วยกันบริจาคผ่านสติกเกอร์ชุด “Pray for Nepal” โดยรายได้หลังหักค่าใช้จ่ายจะบริจาคให้กับสภากาชาดประเทศญี่ปุ่น เพื่อช่วยเหลือผู้ประสบภัยดังกล่าว
เพื่อนๆ สามารถบริจาคผ่านสติกเกอร์ชุด “Pray for Nepal” นี้ได้ตั้งแต่วันนี้ ถึง 31 พฤษภาคม 2558 ที่ Sticker Shop และ LINE store (https://store.line.me) ในราคา 50 เหรียญ LINE (หรือประมาณ 32 บาท) โดยรายได้ทั้งหมดจะนำไปบริจาคให้กับสภากาชาดประเทศญี่ปุ่นในโครงการช่วยเหลือผู้ประสบภัยประเทศเนปาล